Income Tax department raids Sonu Sood's office, houses in Mumbai | କରୋନା କାଳରେ ଲାଗିଥିବା ଲକଡାଉନ୍ ସମୟରେ ସୋନୁ ସୁଦ୍ ସର୍ବ ପ୍ରଥମେ ବିଭିନ୍ନ ସ୍ଥାନରେ ଫସି ରହିଥିବା ପ୍ରବାସୀମାନଙ୍କୁ ସେମାନଙ୍କ ଘରେ ପହଞ୍ଚାଇଥିଲେ । ସେ ଦେଶର ୧୬ଟି ସହରରେ ଅମ୍ଳଜାନ କାରଖାନା ବି ସ୍ଥାପନ କରିଛନ୍ତି।
Share this:
ମୁମ୍ବାଇଃ ଆୟକର ବିଭାଗ (Income Tax department) ପ୍ରସିଦ୍ଧ ଅଭିନେତା ସୋନୁ ସୁଦଙ୍କ (Sonu Sood) ମୁମ୍ବାଇ କାର୍ଯ୍ୟାଳୟରେ ଏକ 'ସର୍ଭେ' କରିଛି । ମିଳିଥିବା ସୂଚନା ଅନୁସାରେ ଏ ପର୍ଯ୍ୟନ୍ତ ସୋନୁ ସୁଦଙ୍କ ସହ ଜଡ଼ିତ ଛଅଟି ଭିନ୍ନ ଭିନ୍ନ ଅଞ୍ଚଳରେ ଏହି ଚଢ଼ାଉ (IT raid on Sonu Sood) ହୋଇଛି ।
ଗତ ମାସ ଦିଲ୍ଲୀର ଅରବିନ୍ଦ କେଜରୀୱାଲଙ୍କ ନେତୃତ୍ୱାଧୀନ ଆପ୍ ସରକାର ସୋନୁ ସୁଦଙ୍କୁ ସ୍କୁଲ ପିଲାମାନଙ୍କ ପାଇଁ ଦିଲ୍ଲୀ ସରକାର ଆରମ୍ଭ କରିଥିବା ମେଣ୍ଟରସିପ୍ କାର୍ଯ୍ୟକ୍ରମର ବ୍ରାଣ୍ଡ ଆମ୍ବାସାଡର ଘୋଷିତ କରିଥିଲେ । ଅଗଷ୍ଟରେ ସୋନୁ ସୁଦ ଦିଲ୍ଲୀ ମୁଖ୍ୟ ମନ୍ତ୍ରୀ ଅରବିନ୍ଦ କେଜ୍ରିୱାଲଙ୍କୁ (Arvind Kejriwal) ଭେଟିଥିଲେ। ଏହି ବୈଠକ ପରେ ସି.ଏମ୍. କେଜ୍ରିୱାଲ ଓ ଅଭିନେତା ସୋନୁ ସୁଦ ମିଳିତ ଭାବେ ଗଣମାଧ୍ୟମକୁ ସମ୍ବୋଧିତ କରିଥିଲେ। ସି.ଏମ୍. କେଜ୍ରିୱାଲ କହିଥିଲେ ଯେ ସୋନୁ ସୁଦ ଦିଲ୍ଲୀ ସରକାରଙ୍କ ସ୍ୱତନ୍ତ୍ର କାର୍ଯ୍ୟକ୍ରମ 'ଦେଶ କେ ମେଣ୍ଟର୍'ର ବ୍ରାଣ୍ଡ ଆମ୍ବାସାଡର ହେବାକୁ ରାଜି ହୋଇଛନ୍ତି।
କେଜରୀୱାଲ୍ ଏହା ବି କହିଥିଲେ ଯେ ଦିଲ୍ଲୀ ସରକାରଙ୍କ ଶିକ୍ଷା ବିଭାଗ ଖୁବ୍ ଶୀଘ୍ର 'ଦେଶ କେ ମେଣ୍ଟର୍' (Desh ke Mentors) କାର୍ଯ୍ୟକ୍ରମ ଆରମ୍ଭ କରିବ ଓ ସୋନୁ ସୁଦ ଏହାର ବ୍ରାଣ୍ଡ ଆମ୍ବାସାଡର୍ ହେବାକୁ ରାଜି ହୋଇଛନ୍ତି । ଏହି ଅବସରରେ କେଜରୀୱାଲ୍ ଅଭିନେତା ସୋନୁ ସୁଦଙ୍କୁ ଖୁବ୍ ପ୍ରଶଂସା କରିଥିଲେ ଓ କହିଥିଲେ ଯେ ସୋନୁ ନିଜ କାର୍ଯ୍ୟ ଓ ସମାଜ ପ୍ରତି ଦାୟିତ୍ୱ ପୂରଣ କରି ଦେଶର କୋଟି କୋଟି ଲୋକଙ୍କ ପାଇଁ ପ୍ରେରଣା ପାଲଟିଛନ୍ତି ।
A post shared by Devanshu Bhattacharya (@aapkadevanshu)
ଗତ ଦେଢ଼ ବର୍ଷ ଧରି କରୋନା ମହାମାରୀ (Coronavirus pandemic) ସମୟରେ ବଲିଉଡ ଅଭିନେତା ସୋନୁ ସୁଦ ଗତ ଦେଶ ସାରା ଅସହାୟ ଲୋକମାନଙ୍କୁ ସାହାଯ୍ୟ କରିଆସୁଛନ୍ତି । ସେଥି ପାଇଁ ସେ ଲୋକଙ୍କ ହୃଦୟ ଜିତିଛନ୍ତି । ସୋନୁ ନିଃସ୍ୱାର୍ଥ ଭାବେ ଲୋକଙ୍କ ସେବା କରି ରିଲ୍ ଲାଇଫରୁ ରିୟଲ୍ ଲାଇଫ୍ ହିରୋ ହୋଇପାରିଛନ୍ତି ।
କରୋନା କାଳରେ ଲାଗିଥିବା ଲକଡାଉନ୍ ସମୟରେ ସୋନୁ ସୁଦ୍ ସର୍ବ ପ୍ରଥମେ ବିଭିନ୍ନ ସ୍ଥାନରେ ଫସି ରହିଥିବା ପ୍ରବାସୀମାନଙ୍କୁ ସେମାନଙ୍କ ଘରେ ପହଞ୍ଚାଇଥିଲେ । ତା' ପରେ ସେ କ୍ରମାଗତ ଭାବରେ ଦେଶର ଲୋକଙ୍କୁ ସାହାଯ୍ୟ କରିଆସୁଛନ୍ତି। ପଞ୍ଜାବ ଓ ଦିଲ୍ଲୀ ସରକାର ସମେତ ସୋନୁଙ୍କ ସହ କାମ କରିବାକୁ ଅନେକ ରାଜ୍ୟ ସରକାର ହାତ ମିଳାଇଛନ୍ତି। ଏହା ବ୍ୟତୀତ ସୋନୁ 'ଗୁଡୱାର୍କର୍ ଜବ୍ ଆପ୍' ଓ ଏକ ସ୍କଲାରସିପ୍ ପ୍ରୋଗ୍ରାମ୍ ମଧ୍ୟ ଚଳାଇଛନ୍ତି । ସେ ଦେଶର ୧୬ଟି ସହରରେ ଅମ୍ଳଜାନ କାରଖାନା ବି ସ୍ଥାପନ କରିଛନ୍ତି। କରୋନା ସମୟରେ ସୋନୁଙ୍କ ଏମିତି ମାନବିକ କାର୍ଯ୍ୟ ପାଇଁ ତାଙ୍କ ପ୍ରଶଂସକମାନେ ତାଙ୍କୁ 'ମେସିଆ' ବୋଲି କହିବା ଆରମ୍ଭ କରିଛନ୍ତି ।
୪୮ ବର୍ଷୀୟ ସୋନୁ ସୁଦ୍ ହିନ୍ଦୀ, ତେଲୁଗୁ, କନ୍ନଡ଼ ଓ ତାମିଲ ଚଳଚ୍ଚିତ୍ରରେ କାମ କରିଛନ୍ତି ।ଖୁବ୍ ଶୀଘ୍ର ତାଙ୍କୁ ପ୍ରୀତିରାଜଙ୍କ ଏକ ପିରିୟଡ୍ ଡ୍ରାମାରେ ଦେଖିବାକୁ ମିଳିବ ।ଏହା ବ୍ୟତୀତ ସେ ତେଲୁଗୁ ଆକ୍ସନ୍-ଡ୍ରାମା 'ଆଚାର୍ଯ୍ୟ'ରେ ବି କାମ କରୁଛନ୍ତି । ସେପ୍ଟେମ୍ବର ୨୦୨୦ରେ ସୋନୁଙ୍କୁ କରୋନା ମହାମାରୀ ସମୟରେ ତାଙ୍କର ମାନବିକ କାର୍ଯ୍ୟ ପାଇଁ ମିଳିତ ଜାତିସଙ୍ଘର ବିକାଶ କାର୍ଯ୍ୟକ୍ରମ (UNDP) '୨୦୨୦ SDG ସ୍ୱତନ୍ତ୍ର ମାନବିକ କାର୍ଯ୍ୟ ପୁରସ୍କାର' ପ୍ରଦାନ କରିଥିଲା । ସେ ଦେଶର ପ୍ରତ୍ୟେକ ଲୋକକୁ ସାହାଯ୍ୟ କରିବା ପାଇଁ 'ସୁଦ୍ ଚ୍ୟାରିଟି ଫାଉଣ୍ଡେସନ୍' ଚଳାଉଛନ୍ତି ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
